hu hu hu hu hu hu hu hu hu hu hu hu hu hu hu hu hu hu pl hu hu hu hu hu hu hu hu hu en hu de hu hu pt hu hu it hu it hu hu hu hu hu hu hu hu hu hu hu hu hu hu hu hu hu hu hu hu hu de pl de de en uk en en ru hu hu hu hu en en hu hu en en hbs_lat hu hu hu hu hu hu hu hu en en hu hu hu hu hu hu hu hu hu hu hu hu hu hu hu
Doggerbanki csata (1916) – Wikipédia
Az 1916. február 10-én a Dogger-pad (Doggerbank) felett megvívott második doggerbanki csata egy kisebb ütközet volt német és brit haditengerészeti egységek között az első világháború folyamán. Három német rombolóflottilla (német megnevezés szerint torpedónaszád-flottilla) az Északi-tengeren végrehajtott bevetés során összetalálkozott a brit 10. aknamentesítő flottillával a Dogger-pad közelében. A német hajók harcba bocsátkoztak a britekkel, miután az aknakereső ágyúnaszádokat (szlúpokat) tévesen cirkálókként azonosították. A britek megpróbáltak elmenekülni a jóval erősebb fegyverzettel rendelkező rombolók elől, de a kibontakozó küzdelemben az Arabis elsüllyedt, mielőtt a brit raj el tudott volna menekülni.
az Északi-tenger térképe középen a Doggerbankkal
é. sz. 54° 43′ 29″, k. h. 2° 46′ 07″54.7246, 2.76856Koordináták: é. sz. 54° 43′ 29″, k. h. 2° 46′ 07″54.7246, 2.76856
„Doggerbanki csata” lehetséges további jelentéseiről lásd: Doggerbanki csata (egyértelműsítő lap).
Hugo von Pohl tengernagyot betegsége miatt 1916-ban a Császári Haditengerészet főerőit adó Nyílt-tengeri Flotta (Hochseeflotte) élén Reinhard Scheer tengernagy váltotta, aki visszatért a támadóbb jellegű stratégiához. E stratégia révén gyakoribbakká váltak a britek ellenőrizte területek irányába tett előretörések. 1916 február 10-én a német II., VI. és IX. rombolóflottillák (Torpedoboot-Flottille) összesen 25 rombolója hajózott ki a Dogger-padhoz az ellenséges hajóforgalom megzavarására.[1] A területen egyedül a 10. aknamentesítő flottilla négy ágyúnaszádja (10th Minesweeping Flotilla) tartózkodott (Arabis, Poppy, Buttercap és Alyssum).[2] A naszádok mindegyike egy 120 mm-es ágyúval és két 3-fontos légvédelmi ágyúval volt felszerelve, így nem voltak egy súlycsoportban a német rombolókkal.[3]
Az Arabis a másik három ágyúnaszáddal együtt a Dogger-padtól keletre lévő területeken végzett aknamentesítést, mikor a nagyszámú német romboló észlelte őket.[4] A németek először hezitáltak megtámadni a briteket, mivel nem tudták a számukra még ismeretlen hajóosztályt azonosítani és először jóval erősebb cirkálóknak vélték őket, de végül a támadás mellett döntöttek. A britek a támadás hatására igyekeztek a part irányába menekülni. A Poppy, a Buttercup, és az Alyssum sikeresen megmenekült, de az Arabist három romboló harcra kényszerítette. Az első támadás elhárítása után másodszorra hat romboló támadt rá és egy torpedótalálatot követően elsüllyedt.[5] A legénységéből harminc főt sikerült kimentenie a németeknek, de közülük négyen röviddel később elhunytak.[6]
Néhány rombolót ért kisebb sérüléstől eltekintve a csata egyetlen vesztesége az Arabis volt. Legénységéből 56 fő életét veszítette, 24 pedig német fogságba került, köztük a hajó kapitánya és két tisztje. A harcban nyújtott helytállásáért a hajó parancsnoka, Raymond Hallowell-Carew korvettkapitányt Kiemelkedő Szolgálatért Érdemrenddel (D.S.O.) tüntették ki.[7] Annak ellenére, hogy csak egy aknamentesítő hajót süllyesztettek el, a németek jelentéseikben azt állították, hogy négy új cirkálóval vívtak harcot, melyek közül kettőt torpedókkal elsüllyesztettek. A brit admiralitás válaszul kiadott közleményében tudtul adta, hogy a 10. aknamentesítő flottilla négy egységén kívül nem vett részt más hajó a küzdelemben és nem veszítettek egyetlen cirkálót sem.[5]
A németek doggerbanki akciójára válaszul a britek a Rosythban állomásozó csatacirkálórajt, a harwichi 5. cirkálórajt a Grand Fleet egyes részeivel együtt útba indították a térségbe. Ezek az erők egyesülve haladtak déli irányba, de február 11-én felhagytak a kereséssel, miután tudomásukra jutott, hogy a német előretörésben csak rombolók vettek részt és már visszatértek a bázisaikra.[8] A bevetésről visszatérő Arethusa könnyűcirkáló egy németek telepítette aknára futott és elsüllyedt. Legénységéből 12 fő veszett oda.[9]
↑ Tarrant, 1995, 45. o.
↑ Wilson, 1926, 119. o.
↑ Gardiner, 1985, 95. o.
↑ Halpern, 1995, 311. o.
↑ a b BCE 2010
↑ NYT, 1916, p. 2
↑ LG, 1919, p. 6,504
↑ Jellicoe, 1919, 269–270. o.
↑ Halpern, 1995, p. 311
Ez a szócikk részben vagy egészben a Battle of Dogger Bank (1916) című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
Gardiner, Robert. Conway's All the World's Fighting Ships, 1906–1921. London: Conway Maritime Press (1985). ISBN 0-85177-245-5
Halpern, Paul G.. A Naval History of World War I. Annapolis, MD: US Naval Institute Press (1995). ISBN 1-55750-352-4
Jellicoe, John Rushworth. The Grand Fleet, 1914–1916: its Creation, Development and Work (PDF), New York: George H. Doran (1919). OCLC 858560823. Hozzáférés ideje: 2016. január 23.
Tarrant, V. E.. Jutland, the German perspective: A New View of the Great Battle, 31 May 1916. Annapolis, MD: Naval Institute Press (1995). ISBN 1-55750-408-3
Wilson, Herbert Wrigley. Battleships in Action. New York: Little, Brown (1926). OCLC 3581564
Chisholm, Hugh (1922). The Encyclopædia Britannica. 31. kötet (12. kiad.). London: Encyclopædia Britannica. OCLC 154142008.
„SAYS ANOTHER SHIP SANK WITH THE ARABIS” (PDF), New York Times, 1916. február 13., 2. oldal. [2011. június 4-i dátummal az eredetiből archiválva] (Hozzáférés ideje: 2016. május 26.)
British Convoy Escorts. World War 1 at Sea. (Hozzáférés: 2010. január 16.)
Corbett, J. S.. Naval Operations, 2nd rev. Imperial War Museum and Naval & Military Press repr., History of the Great War based on Official Documents, London: Longmans, Green (2009). ISBN 1-84342-489-4. Hozzáférés ideje: 2016. január 23.
Corbett, J. S.. Naval Operations, 2nd, History of the Great War based on Official Documents, London: Longmans, Green (2009). OCLC 867968279. Hozzáférés ideje: 2016. január 23.
Marder, A. J.. From the Dreadnought to Scapa Flow: The War Years to the Eve of Jutland 1914–1916. London: Oxford University Press (1965). OCLC 865180297
Massie, R. K.. Castles of Steel: Britain, Germany and the Winning of the Great War at Sea, Pimlico, London: Jonathan Cape (2004). ISBN 1-8441-3411-3
Az első világháború portálja
A lap eredeti címe: „https://hu.wikipedia.org/w/index.php?title=Doggerbanki_csata_(1916)&oldid=24446384”
Utoljára szerkesztve 2021. december 5., 10:34-kor
A lap utolsó módosítása: 2021. december 5., 10:34
A lap szövege CC BY-SA 3.0 alatt érhető el, ha nincs külön jelölve.